ISOVIHA Pirkitta Ivan ja Katariina_KuvaJussi Niukkala (1).jpg
Väkevä ja ajankohtainen ooppera tuo vihan vuodet ja esivanhempiemme kohtalot jälleen Kyrönjoen rantaan. Isoviha on ravisteleva ja ravitseva kertomus perhesiteistä, äidinrakkaudesta, sitkeydestä ja yhteistyön voimasta aikana, jolloin Venäjän brutaali hyökkäyssota Suomeen poltti Pohjanmaan mustalle mullalle. Musiikki: Uljas Pulkkis Libretto: Anneli Kanto Ohjaus: Tuomas Parkkinen Rooleissa: Wilhelmina Thómasdóttir, Erica Back, Reetta Haavisto, Jasper Leppänen, Rolf Broman, Tomi Punkeri ja Minja Rantalainen sekä Ilmajoen Musiikkijuhlien Oopperakuoro ja Ilmajoen Musiikkijuhlien lapsi- ja nuorisokuoro Teosesittelyt ennen oopperaa Oopperan esityspäivinä on mahdollisuus osallistua teosesittelyyn ja taitelija haastatteluun. Klo 13 alkavina esityspäivinä teosesittely alkaa klo 12:25 ja päättyy 12:45. Klo 18 alkavina esityspäivinä esittely on klo 17:25-17:45. Teosesittelyt tapahtuvat Ilkan teltalla. ​Huom.! Ensi-iltana 5.6. EI teosesittelyä
Ennakkolippu: 39 €, opiskelija ennakko: 32 €, ovelta: 43 €/36 €, ryhmälippu (min.10 hlöä): 37 €
Dracula - verimmäinen totuus -komedia Törnävän kesäteatterissa.
Heikki Hela, Mia Vuorela, Kaisa Hela ja Jani Johansson tihkuvat pöhköyttä Suomen kantaesityksenä nähtävässä Dracula – verimmäinen totuus -komediassa Seinäjoen kaupunginteatterin kesänäyttämöllä Törnävänsaaressa. Legendaarisen vampyyrimetsästäjän, professori Van Helsingin mielestä Bram Stokerin Dracula-kauhuromaanissa (1897) oikeastaan mikään ei mennyt niin kuin piti. Hän on päättänyt tuoda totuuden ilmi ja jostain mystisestä syystä aloittaa valistustyön Seinäjoelta — ja kohteena vieläpä kesäteatteriyleisö! Kyllä! Professori on palkannut avukseen kolme huippunäyttelijää, mutta ennen kuin luento edes alkaa, on trio jo sössinyt lähes kaiken. Pystytäänkö Dracula toteuttamaan kolmella näyttelijällä? Mikä määrä peruukkeja on liikaa? Ja suurin kysymys: voiko pimeyttä näytellä auringonvalossa? Dracula-komedia on heittäytymisen, pöhköyden, röyhkeyden ja hulvattomien hahmojen juhlaa kaikille vampyyrifaneille, ja varsinkin heille, jotka inhoavat vampyyritarinoita! Rooleissa hehkuvat Heikki Hela, Kaisa Hela, Jani Johansson ja Mia Vuorela. Goottiestetiikan, vauhdin ja kauhunsekaisen kohelluksen yhteen solmii ohjaaja Miika Muranen ja luvassa on kesän hurjimmat naurut! Brittiläinen Le Navet Bete -teatteriryhmä ensiesitti Dracula: The Bloody Truth -komedian vuonna 2017 Devonissa, Iso-Britanniassa. Törnävän kesäteatterin kantaesityksen suomeksi punoo Mikko Koivusalo.
Dracula - verimmäinen totuus | Törnävän kesäteatteri
Tule kuulemaan, miten 3D-aihe voi helpottaa prototypointia, tuotekehitystä ja visuaalista dokumentointia –voit saada ideoita työhösi
TESTAAMO tarjoaa maksuttomia pop-up-tapahtumia maakunnassa yrityksille ja yhteisöille, jotka haluavat edistää digitalisaatiota ja nousevia teknologioita omassa toiminnassaan. Tule rohkeasti kokeilemaan uutta teknologiaa sekä vaihtamaan ajatuksia muiden kehittämisestä kiinnostuneiden kanssa! Kenelle: Tapahtumat on suunnattu erityisesti eri alojen pk-yrityksille, yhdistyksille ja osuuskunnille. Mukaan ovat tervetulleita myös kuntien ja kehittämisyhtiöiden edustajat. Mitä saat: Tapahtumat tarjoavat tietoa ja käytännön esimerkkejä nousevien teknologioiden hyödyntämisestä, sekä mahdollisuuden testata uutta teknologiaa asiantuntijoiden ohjauksessa. Tilaisuudessa esittäytyy myös JAMI:n RoboMetal-hanke, joka kehittää Järviseudulle 3D-valmistuksen koulutusta ja yhteistyömahdollisuuksia teknologiasta kiinnostuneille yrityksille. Hanke mahdollistaa modernin laitteiston hankinnat ja hankkeen laitteita ja koneita voidaan testata yhdessä yritysten kanssa. Investointien tueksi Jami tarjoaa uusiin teknologioihin liittyvää koulutusta osaavan työvoiman varmistamiseksi. Hankkeelle on tulossa mm. 3D skannerit, 3D tulostimet muoville, hartseille ja metallille sekä laserhitsauslaitteistot. Tapahtumat ovat osallistujille maksuttomia ja sisältävät kahvitarjoilun. Toteutus: Tapahtumat toteutetaan maakunnallisina kiertueina eri paikkakunnilla. Aika ja paikka: 18.2.2026 klo 15-18 Hubi25, Hoiskontie 25, Alajärvi Ilmoittautuminen: Ilmoittaudu mukaan 16.2.2026 klo 16 mennessä TESTAAMO pop-up Alajärvellä: 3D-mallinnus ja -tulostus sekä fotogrammetria: Webropolilla luotu ilmoittautuminen Tilaisuuden toteuttaa Euroopan unionin osarahoittama NexTech Ecosystem: Monialainen Innovaatiotila ja Yhteiskehittämiskeskus.
TESTAAMO Alajärvellä: 3D-malllintaminen ja -kuvaus sekä fotogrammetria
Euroopan Unionin osarahoittama NexTech Ecosystem-hanke, SEAMK